|  |  |  |
| --- | --- | --- |
|  | Nova pot 91351 BrezovicaTelefon 01 36 51 233www.vrtci-brezovica.si |  |

2020

Spoštovani starši,

z vami se veselimo novice, da je vaš otrok sprejet v vrtec.

Ker sprejem otroka v vrtec pomeni tudi precej administrativnih opravil, smo v nadaljevanju besedila strnili nekaj navodil, kaj morate starši pred vstopom otroka v vrtec še postoriti.

1. Starši imate možnost uveljavljanja znižanega plačila vrtca. **»Vlogo za uveljavljanje pravic iz javnih sredstev«** najdete na spletni povezavi:

<http://www.mddsz.gov.si/si/uveljavljanje_pravic/>

1. Oddate jo na krajevno pristojnem Centru za socialno delo – osebno, po pošti (priporočeno) ali elektronsko preko portala e - uprava (z digitalnim potrdilom). Vloge na pristojnem centru sprejemajo **V MESECU PRED VSTOPOM V VRTEC** ***(npr. Če je otrok sprejet v vrtec s 1. 9., je potrebno vlogo oddati med 1. 8. do 31. 8.; če pa je otrok sprejet npr. 10. 11., pa je potrebno vlogo oddati v mesecu oktobru).*** Starši, ki te pravice ne boste uveljavljali, boste plačali polno ceno programa vrtca - 77%.
2. Plačilo vrtca lahko opravljate tudi preko **trajnega naloga ali e-računa**, kar uredite v računovodstvu vrtca. Za podrobnejše informacije se obrnite na upravo vrtca - knjigovodstvo (030 706 055).
3. V primeru, da imate **podaljšan dopust za nego in varstvo otroka**, nas o tem pravočasno obvestite in sporočite nov datum vstopa v vrtec.
4. Opravite pregled pri pediatru otroka, ki izpolni priloženo **POTRDILO PEDIATRA**, in ga **prvi dan oddate vzgojiteljici v vrtcu**. Pomembno: **Brez zdravniškega potrdila vzgojiteljica vašega otroka ne sme sprejeti v vrtec!**
5. Zaradi lažje organizacije nabave in zagotavljanja ustrezne dietne prehrane, vas prosimo, da nam **zdravniško potrdilo o dieti** dostavite na upravo vsaj 1 teden pred vstopom v vrtec.
6. Prvi dan v vrtcu vzgojiteljici oddate še **EVIDENČNI LIST IN SOGLASJE STARŠEV**.
7. V kolikor ima vaš otrok **posebnosti v razvoju**, je morda voden tudi v razvojni ambulanti ali centru za mentalno zdravje in potrebuje ali že prejema dodatno strokovno pomoč, se pred vstopom v vrtec obrnite na svetovalno delavko (030 324 349).
8. Geslo aplikacije »WEB vrtec« za **dnevno odjavo otroka** iz vrtca boste prejeli na vaš elektronski naslov.
9. V publikaciji vrtca, ki jo najdete na spletni strani **www.vrtci-brezovica.si**, najdete vse potrebne informacije o načinu življenja v našem vrtcu.

V kolikor bi imeli glede vpisa še kakšno vprašanje, se lahko obrnete na tajništvo vrtca (030 324 303) ali pomočnico ravnateljice (030 708 454).

Liljana Bošnjak, ravnateljica vrtca